 Ìwọnba èèyàn perete lo jáde fun ìgbésẹ láti yo Sẹnétọ Dino Melaye INEC ni ètò náà lọ ní irọwọrọse. INEC fi aworan bi nnkan se n lo si oju opo Twitter wọn. End of Twitter post, 1 Sugbọn Ìròyìn to tẹ wa lọwọ láti awon ẹkùn ìdìbò ti àyẹwò orúkọ tí n wáyé sọ pe iriri oríṣiríṣi lo n wáyé níbẹ. Usman Okai ti o je oníròyìn abele ni ilu Lokoja sọ pé láwọn ibùdó ìdìbò tí òun ṣe àbẹwò sí gẹgẹ bíi èyí tó wà ni Mopamuro, Lokoja àti ibùdó ìdìbò tó wà ni ilé ẹkọ akọsẹmọsẹ Kogi, ìgbésẹ náà kò múná dóko. Gbogbo ìsèlè yìí dàbí eré tíátà láàrin Gómìnà àti Senato Dino. Ni àwọn ibùdó ìdìbò kan,àwọn àgùnbánirọ nìkan ní wọn dá joko síbẹ. Nínú fanran fidio kan ti o fi ṣọwọ sí oju opo Facebook, a rí i ti awọn kàn n yẹ orúkọ tó wà lórí àkọsílẹ wò ti wọn sì ni eniyan kan lo bọwọ luwe ọpọ orúkọ. Awọn to forukọ silẹ nikan lọrọ kan Olori ẹka tó n risi eto idanilẹkọ awọn oludibo ni ìpínlè Kogi, Ahmed Bagudu Biambo ni ètò náà n lọ ní irọwọrọse. O ṣàlàyé pé pàtàkì ìgbésẹ náà ni pé àwọn fẹ fìdí àwọn ojúlówó oludibo múlẹ ṣáájú ìdìbò ti yóò wáyé. ẹnikẹni tí kò bá fọwọ sí ìwé lati pe Sẹnetọ Dino padà ko ni láti yọjú síbi àyẹwò orúkọ. Awọn ti wọn ba se ayẹwo kaadi idibo wọn ni INEC yóò gba oruko wọn silẹ O tẹsiwaju pe awon ti orúkọ wọn bá wà níbè, àwọn oṣiṣẹ wa yóò lo ẹrọ tó n yẹ kaadi wo lati se ayewo pé àwọn ni wọn ni kaadi naa. Lẹyin gbogbo rẹ, o ni awọn yóò gbà gbogbo orúkọ àwọn to buwọlù ìwé tí aṣoju INEC yóò sì kéde iye eniyan to kópa. Dino Melaye ni Sẹnetọ to soju fun ẹkùn ìdìbò ìwọ-oòrùn ìpínlẹ Kogi. : INEC ti bẹrẹ àkójọpọ èsì àyẹwò orúkọ èèyàn to kópa ninu igbésẹ àti yọ Sẹnétọ Dino Melaye ni ilé ìgbìmọ aṣòfin àgbà. 